OpenLLM-France/wikimedia huggingface dataset:
# Heliodor (escriptor segle I aC)

Heliodor , en llatí Heliodoros, en grec antic Ἡλιόδωρος, fou un escriptor grec autor d'una obra en vers coneguda amb el títol Ἐγχειρίδιον (allò que es guarda a la mà) esmentada per Hefestió, Rufí i d'altres. També va escriure Περὶ μουσικῆς (sobre la música), segons Priscià. Era el pare de l'escriptor Ireneu d'Alexandria i també el seu mestre, quan Ireneu portava el nom de Minuci Pacat. Va viure poc abans del regnat d'August.

## Referències

* ↑ II, 1.Heliodorus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 373
# Wuppertaler Sport-Verein

El Wuppertaler Sport-Verein és un club de futbol alemany de la ciutat de Wuppertal.

## Història

El club va ser fundat el 1954 per la fusió de TSG Vohwinkel i SSV Wuppertal i més tard amb Borussia Wuppertal. TSG fou un destacat club gimnàstic des de 1880. SSV va néixer el 1904 practicant els esports d'hivern (Bergischer Wintersport-und SV 04 Elberfeld, esdevenint SSV Elberfeld el 1905).

## Palmarès

* Regionalliga West:
** 1971-72
* Oberliga Nordrhein:
** 1990, 1992, 2000, 2003
* Oberliga Niederrhein:
** 2016
* Niederrheinpokal:
** 1999, 2000, 2005, 2007

## Referències

* ↑ «Wuppertaler SV». The Abseits Guide to German Soccer. Arxivat de l'original el 2012-02-08. [Consulta: 9 abril 2017].
* ↑ «Borussia Wuppertal». The Abseits Guide to German Soccer. Arxivat de l'original el 2012-02-24. [Consulta: 9 abril 2017].

## Enllaços externs

* Web oficial
* Facebook oficial
# Heterocnephes

Heterocnephes és un gènere d'arnes de la família Crambidae.

## Taxonomia

* Heterocnephes apicipicta Inoue, 1963
* Heterocnephes delicata Swinhoe, 1917
* Heterocnephes lymphatalis (Swinhoe, 1889)
* Heterocnephes scapulalis Lederer, 1863
* Heterocnephes vicinalis Snellen, 1880

## Referències

* ↑ «GlobIZ search». [Consulta: 25 desembre 2018].
# Heterocist

Els heterocists (en anglès:Heterocysts), derivat del grec: hetero = diferent i cystis = sac, són cèl·lules especialitzades en la fixació del nitrogen formades per alguns cianobacteris filamentosos, com Nostoc punctiforme, Cylindrospermum stagnale i Anabaena sphaerica, durant l'escassedat de nitrogen. Fixen el nitrogen a partir de dinitrogen (N₂) de l'aire usant l'enzim nitrogenasa, per proporcionar nitrogen als filaments. La nitrogenasa es desactiva per l'oxigen, per tant els heterocists han de crear un ambient microanaeròbic. L'estructura i fisiologia dels heterocists requereix un canvi global en l'expressió genètica.
# Wunü

La muntanya Wunü (xinès: 五女山; pinyin: Wǔnǚ Shān; coreà: 오녀산 Ohnyeosan, «la muntanya de les cinc dones») és una muntanya amb gran importància històrica i cultural, ja que és el lloc de naixement del regne de Koguryö, un dels tres regnes de Corea. Es troba en regió històrica de Manxúria, a Huanren, província de Liaoning, al nord-est de la República Popular de la Xina, vuit quilòmetres al nord de la capital, per sobre la presa del riu Hunjiang. La muntanya s'eleva a 821 metres sobre el nivell del mar i forma un altiplà envoltat de penya-segats al llarg de 1500 metres i 300 metres d'ample. Forma part del conjunt anomenat «Capitals i tombes de l'antic regne de Koguryö», designat Patrimoni de la Humanitat de la UNESCO el 2004.

## Història

Els descobriments arqueològics que s'han realitzat en els últims anys mostren que la muntanya fou ocupada des de la prehistòria: les troballes més antigues són artefactes de ceràmica de fa més de 4500 anys, de finals del neolític. També s'han trobar armes i eines. Segons el Samguk Sagi, el regne de Koguryö es va fundar en aquesta muntanya l'any 37 aC i va mantenir la seva capitalitat fins a l'any 3, quan el rei Yuri la va traslladar a la fortalesa de Gungnae.

## Les excavacions

Les excavacions, que abasten 500.000 m², van ser anomenades com un dels deu principals descobriments arqueològics de l'any 1999. Es van trobar vestigis que mostraven que l'antiga ciutat tenia tres portes, i estava envoltada per murs de pedra i un fossar. La paret defensiva era llarga, 1.600 metres amb parets gruixudes de 5 metres per 2,5 i 3,5 metres d'alçada. Es divideix en dues seccions, la ciutat alta i la ciutat baixa. A la part superior hi havia una torre de vigilància de 15 × 17 m, un dipòsit i les bases d'un palau. També hi ha els vestigis dels magatzems i campaments militars amb habitacions. Les restes trobades daten de finals del Neolític, encara que també s'han trobat restes del Període dels Regnes Combatents, del període de les Primaveres i de les Tardors, i de les dinasties Han, Wei, Jin i Liao; en total, un miler d'objectes de ceràmica, pedra, bronze i ferro.
Malgrat que la ciutat de la muntanya Wunü va ser catalogada com a Patrimoni Mundial de la UNESCO l'any 2004, les restes i vestigis es troben coberts per la terra i són poc visibles.
* Entrada a l'antiga ciutat
* Porta occidental
* Santuari
* Vestigis d'edificacions
* Vestigis d'edificacions
* Vistes
* Restes de la muralla
* Porta d'entrada

## Referències

* ↑ «Wunu Mountain». foreignercn.com. Foreigners in China. [Consulta: 8 maig 2017].
* 1 2 «Capital Cities and Tombs of the Ancient Koguryo Kingdom». World Heritage List. UNESCO. [Consulta: 8 maig 2017].
* ↑ «五女山». travel.tom. Arxivat de l'original el 9 de desembre 2004. [Consulta: 8 maig 2017].
* 1 2 «Mountain City at Wunushan, Liaoning Province.». Top Ten Archaeological Discoveries of 1999. China Internet Information Center. [Consulta: 8 maig 2017].
* 1 2 3 «Capital Cities and Tombs of the Ancient Koguryo Kingdom». Nomination 1135. UNESCO. [Consulta: 8 maig 2017].

## Enllaços externs

* Wǔ Nǚ Shān
# Henri Hens

Henri Hens, (Anvers, 6 de desembre de 1889 - Ídem, 20 de febrer de 1963) fou un ciclista belga, que es va especialitzar en la pista. Va guanyar una medalla d'or al Campionat del món de Mig fons de 1910.

## Palmarès

* 1910
** Campió del món amateur de mig fons
** Campió de Bèlgica amateur en mig fons

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Vireó garser alagroc

La vireó garser alagroc (Pteruthius flaviscapis) és un ocell de la família dels vireònids (Vireonidae).

## Hàbitat i distribució

Habita els boscos de muntanya de les muntanyes de Java

## Referències

* ↑ «Vireó garser alagroc». Cercaterm. TERMCAT, Centre de Terminologia. Rev. 10/05/2023(català)
# Vireó orellut

La vireó orellut (Pteruthius melanotis) és un ocell de la família dels vireònids (Vireonidae).

## Hàbitat i distribució

Habita vegetació alta i clars, a les muntanyes del nord-est de l'Índia, cap a l'oest fins Nepal, oest, nord-est i est de Myanmar, sud-oest de la Xina al sud de Yunnan, nord-oest de Tailàndia, nord i sud de Laos, nord i centre del Vietnam i Malaca

## Referències

* ↑ «Vireó orellut». Cercaterm. TERMCAT, Centre de Terminologia. Rev. 10/05/2023(català)
# Hessen-Nassau

La Província de Hessen-Nassau (en alemany Provinz Hessen-Nassau) va ser una província del regne de Prússia i de l'Estat Lliure de Prússia des del 1816 fins al 1944.

## Història

Hessen-Nassau va ser creada a conseqüència de la Guerra Austro-Prussiana de 1866, amb una unió dels antics territoris de l'Electorat de Hessen, el Ducat de Nassau i la Ciutat Lliure de Frankfurt, àrees guanyades del Regne de Baviera i del Gran Ducat de Hessen.. Aquestes regions es van combinar per formar la nova província el 1868 amb la seva capital a Kassel i es van dividir en dues regions administratives (Regierungsbezirke): Kassel i Wiesbaden.
L'1 d'abril de 1929, l'Estat Lliure de Waldeck va passar a formar part de Hessen-Nassau, després d'una consulta popular, i va passar a formar part de la regió administrativa de Kassel.
El 1935, el govern nazi va abolir (de facto) tots els estats, de manera que les províncies tenien poca importància. El 1944, Hessen-Nassau es va dividir en les províncies de Kurhessen (capital a Kassel) i Nassau (capital de Wiesbaden). El 1945, després del final de la Segona Guerra Mundial, aquestes dues províncies es van fusionar i van combinar amb el veí Estat Popular de Hessen per formar la part nord i occidental de l'estat de Hessen recentment fundat. Parts de Nassau també es van traslladar a Renània-Palatinat.

## Vegeu també

* Províncies de Prússia

## Bibliografia

* Karl Müller: Preußischer Adler und Hessischer Löwe – Hundert Jahre Wiesbadener Regierung 1866–1966, Wiesbaden 1966
* O. Witte: 80 Jahre Kommunalverband des Regierungsbezirks Wiesbaden, Wiesbaden 1948

## Enllaços externs

* Provinz Hessen-Nassau
* Provinz Hessen-Nassau (Landkreise und Gemeinden) 1910
* Bestände im Hessischen Hauptstaatsarchiv Arxivat 2012-03-28 a Wayback Machine.
# Heroi d'Ucraïna

El títol d'Heroi d'Ucraïna (ucraïnès: Герой України Heroi Ukraïni) és la condecoració d'estat més elevada que pot atorgar el govern ucraïnès a un individu. Aquest títol fou creat el 1998 pel president Leonid Kutxma. El guardó es divideix en dues classes de distinció: una pels actes d'heroisme i l'altra pel que fa a la qualitat de l'obra. Alguns premiats han generat moltes controvèrsies, i s'han fet al·legacions que el guardó es devia sobretot a motivacions polítiques cap a unes persones que no es mereixien aital guardó.
# Hidetoki Takahashi

Hidetoki Takahashi (Prefectura de Fukushima, Japó, 11 d'abril de 1916 - 5 de febrer de 2000) és ser un futbolista i entrenador japonès. Va dirigir la selecció japonesa (1957, 1960-1962).

## Referències

* ↑ (anglès)footballjapan.co.uk Arxivat 2011-08-12 a Wayback Machine.
# Hollisterita

La hollisterita és un mineral de la classe dels natius.

## Característiques

La hollisterita és un element químic de fórmula química Al₃Fe. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema monoclínic. És l'únic aliatge natural pur d'alumini i ferro, però n'existeixen anàleg sintètics.
Segons la classificació de Nickel-Strunz la hollisterita pertany a «01.AA - Metalls i aliatges intermetàl·lics de la família coure-cupalita» juntament amb els següents minerals: alumini, coure, or, plom, níquel, plata, steinhardtita, auricuprur, cuproaurur, tetraauricuprur, anyuiïta, khatyrkita, novodneprita, cupalita, hunchunita, stolperita, icosaedrita, kryachkoïta i proxidecagonita.

## Formació i jaciments

Va ser descoberta al meteorit Khatyrka, trobat a Koriàkia (Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral. Ha estat trobada juntament amb la stolperita.

## Referències

* ↑ «Hollisterite» (en anglès). Mindat. [Consulta: 23 octubre 2016].
# Hug I de Borgonya

Hug I de Borgonya (1057 - Cluny 1093), duc de Borgonya (1076-1079).

## Orígens familiars

Nasqué el 1057 sent el fill primogènit de l'infant de Borgonya Enric de Borgonya i la seva esposa Sibil·la de Barcelona. Era net per línia paterna del duc Robert I de Borgonya i Hèlia de Semur, i per línia materna del comte de Barcelona Berenguer Ramon I i Ermessenda de Carcassona. Fou germà del també duc de Borgonya Eudes I de Borgonya.

## Núpcies i descendents

Es casà el 1075 amb Sibil·la de Nevers, filla del comte Guillem I de Nevers. D'aquesta unió es desconeixen fills.

## Ducat de Borgonya

Per la prematura mort del seu pare el 1074 Hug fou designat hereu del seu avi. Tot i que acceptà el càrrec a la mort de Robert I el 1076 quatre anys després renuncià en favor del seu germà per participar al costat de Sanç III de Navarra en la lluita contra els musulmans.
Posteriorment Hug de Borgonya es retirà a la vida monàstica, arribant a ser abat del Monestir de Cluny, on morí el 29 d'agost de 1093.
# Hug IX de Lusignan

Hug IX de Lusignan dit l'Ós († 1219 Damiata), senyor de Lusignan, comte de la Marca i comte titular d'Angulema.
Era net d'Hug VIII de Lusignan, al que va succeir per premoriència del seu pare Hug, i nebot de Guiu i d'Amauri o Amalric II de Lusignan, tots els dos reis de Jerusalem i de Xipre.
Vers el 1189/1190 Hug es va casar amb Matilde d'Angulema, hereva legitima del comtat d'Angulema protegida per Ricard Cor de Lleó, i pretendenta al comtat vacant de la Marca (venut a Anglaterra el 1177) que conservava una part del primer comtat, mentre que de l'altra part se'n havia apoderat el seu oncle Guillem VI d'Angulema i a la mort d'aquest sense fills (1186) el seu germà Aimar Tallaferro. El 1192 Matilde i Hug van perdre la part d'Angulema que conservaven, conquerida per Aimar. El 1194 el rei Ricard Cor de Lleó va derrotar a Aimar, però es va establir un arranjament: Matilde renunciaria al comtat d'Angulema a canvi que el seu fill Hug (futur Hug X de Lusignan) de 3 o 4 anys es casés amb Isabel d'Angulema de 6 anys, filla d'Aimar. Aquest acord fou respectat fins al 1200 quan Isabel fou segrestada o entregada al rei Joan sense Terra d'Anglaterra que s'hi va casar. Hug IX hauria rebut aleshores el comtat de la Marca en compensació, però el jove Hug i el seu pare Hug IX es van revoltar i Joan els va expropiar les seves terres; el 1200 el govern (i potser el feu) del comtat de la Marca fou entregat a Aimar d'Angulema però a la mort d'Aimar el 1202, sinó abans, Hug IX l'hauria recuperat amb ajut de França. Isabel fou proclamada comtessa d'Angulema però de manera nominal, ja que el seu marit no la va deixar sortir d'Anglaterra i va fer administrar el comtat a través d'un governador, Bartomeu de lo Puèi. Mentre el rei de França Felip August havia cridat a Joan sense Terra a la seva cort per respondre de l'incompliment de promesa, i com que Joan no hi va anar, el rei francès va poder proclamar l'expropiació dels feus anglesos a França.
El 1217, mort ja Joan sense Terra, Isabel va tornar al comtat i va expulsar a Bartomeu. No va trobar altra oposició que la d'Hug IX i Matilde, però això es va arranjar aviat, tornant a fer vigent l'acord de 1194 pel qual Isabel es casaria amb el jove Hug (futur Hug X de Lusignan). Hug IX va marxar a Terra Santa (1218) i el va succeir el seu fill Hug X de Lusignan. Matilde va renunciar definitivament el 1219 (a la mort del seu marit) i l'enllaç fou efectiu el 1220. Hug X i Isabel foren reconeguts com a comtes d'Angulema.
Hug IX va morir a Damiata el 5 de novembre de 1219.

## Enllaços externs

* Les Lusignan
* Généalogie des comtes d'Angoulême et de la Marche/Lusignan

## Notes i referències

* ↑ Nicholas Vincent, « Isabella, suo jure comtessa d'Angoulême (c.1188–1246) », Oxford Dictionary of National Biography, Oxford University Press, edició en línia, gener de 2006.
* ↑ Michel Kaplan, Christophe Picard, Michel Zimmermann Le Moyen Âge, IVe- Xe siècle 1994, pàg. 99
* ↑ Ministère français de l'information Notes et études documentaires 1978, pàg. 10
# Waynoka

Waynoka és una ciutat dels Estats Units a l'estat d'Oklahoma. Segons el cens del 2000 tenia 993 habitants.

## Demografia

Segons el cens del 2000, Waynoka tenia 993 habitants, 453 habitatges, i 252 famílies. La densitat de població era de 399,4 habitants per km².
Dels 453 habitatges en un 22,1% hi vivien nens de menys de 18 anys, en un 44,6% hi vivien parelles casades, en un 8,8% dones solteres, i en un 44,2% no eren unitats familiars. En el 42,6% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,6% tenia menys de 18 anys, un 7,5% entre 18 i 24, un 22,4% entre 25 i 44, un 22,2% de 45 a 60 i un 25,5% 65 anys o més.
L'edat mediana era de 43 anys. Per cada 100 dones de 18 o més anys hi havia 79,3 homes.
La renda mediana per habitatge era de 20.708 $ i la renda mediana per família de 28.833 $. Els homes tenien una renda mediana de 24.063 $ mentre que les dones 16.731 $. La renda per capita de la població era de 12.493 $. Entorn del 13,5% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ (anglès) «Oklahoma Towns & Cities, with County, Zip Arxivat 2006-08-09 a Wayback Machine.». Pàgina web oficial d'Oklahoma. Oficina del Cens dels Estats Units. [Consulta: 24/07/2011.]
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waynoka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Waynoka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Waller (Washington)

Waller és una concentració de població designada pel cens dels Estats Units a l'estat de Washington. Segons el cens del 2000 tenia 9.200 habitants.

## Demografia

Segons el cens del 2000, Waller tenia 9.200 habitants, 3.585 habitatges, i 2.505 famílies. La densitat de població era de 385,7 habitants per km².
Dels 3.585 habitatges en un 30,2% hi vivien nens de menys de 18 anys, en un 57,4% hi vivien parelles casades, en un 8,5% dones solteres, i en un 30,1% no eren unitats familiars. En el 24% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,4% tenia menys de 18 anys, un 7,1% entre 18 i 24, un 26,9% entre 25 i 44, un 28% de 45 a 60 i un 13,6% 65 anys o més.
L'edat mediana era de 40 anys. Per cada 100 dones de 18 o més anys hi havia 96,8 homes.
La renda mediana per habitatge era de 47.350 $ i la renda mediana per família de 56.164 $. Els homes tenien una renda mediana de 41.471 $ mentre que les dones 28.816 $. La renda per capita de la població era de 21.259 $. Aproximadament el 5,5% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waller». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Waller». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Hyannis (Massachusetts)

Hyannis és el major dels set pobles que componen la vila de Barnstable, Massachusetts, al Cap Cod.

## Generalitats

Hyannis també és el nexe de transport i centre comercial de la zona, i va ser anomenada àrea urbana com a resultat del cens de 1990. Per això també s'anomena a Hyannis la "Capital del Cap Cod". Inclou les oficines públiques de Barnstable i dos importants districtes comercials, la històrica Main Street central i Route 132, amb el Cape Cod Mall i Cape Cod Potato Chips.
Hyannis és un important destí turístic i el principal port i aeroport per a passatgers i càrrega amb destinació a l'illa de Nantucket. Hyannis també proporciona accés secundari a passatgers amb destí a l'illa de Martha's Vineyard. Gràcies al seu gran port natural, Hyannis és el major port recreatiu i el segon port comercial del Cap Cod.
El JFK Hyannis Museum a l'antic ajuntament sobre la Main Street retrata el temps transcorregut per John F. Kennedy a la vila. Hi ha un monument al president Kennedy sobre Lewis Bay, erigit pels ciutadans de Barnstable el 1966, el mateix inclou una font i un monument en pedra amb el segell presidencial i la inscripció d'una frase de Kennedy: "I believe it is important that this country sail and not sit still in the Harbor"(Considero important que aquest país navegui i no es quedi quiet al port). El president electe John F. Kennedy va donar el seu discurs de victòria el 9 de novembre de 1960 a l'antiga Hyannis Armory.

## Hyannis Port

Hyannis Port és una petita vila residencial amb nodrida concurrència a l'estiu, ubicada al port de Hyannis, a 2,3 km al sud-oest del centre de Hyannis. Diversos membres de la família Kennedy tenen la seva residència allà. Té un dels primers camps de golf del Cap Cod, Hyannisport Club, i també és seu del West Beach Club i l'Hyannis Port Yacht Club. Hyannis Port va ser l'última morada del senador Ted Kennedy, mort el 25 d'agost de 2009.
Segons el cens de l'any 2000, tenia 193 habitatges amb una població estable de 115 habitants a 46 habitatges. Hi havia 147 habitatges vacants, de les quals 144 per a fins recreatius, vacances i ús ocasional. La població estival és d'unes 573 persones.

## Fills il·lustres

* Edward Gorey (22 de febrer de 1925 - 15 d'abril de 2000) va ser un escriptor i artista reconegut pels seus llibres il·lustrats d'un to macabre però amb cert sentit de l'humor.

## Referències

* ↑ City of Barnstable (1997) Comprehensive Plan, Section 4.0 - Community Facilities and Services, retrieved 4/17/2007
* ↑ Department of Commerce, Bureau of the Census, Federal Register (May 1, 2002) Volume 67, Number 84, Page 21964, from the Federal Register Online via GPO Access, wais.access.gpo.gov, DOCID:fr01my02-148, retrieved 5/29/2007
* ↑ RKG Associates Inc. (February 2003) Market Analysis for Hyannis, MA, Town of Barnstable, Massachusetts, retrieved 4/17/2007; Market Analysis for Hyannis

## Enllaços externs

* Hyannis Area Chamber of Commerce
* Hyannis Mets
# Hudson (Wisconsin)

Hudson és una població dels Estats Units a l'estat de Wisconsin. Segons el cens del 2000 tenia 11.865 habitants.

## Demografia

Segons el cens del 2000, Hudson tenia 8.775 habitants, 3.687 habitatges, i 2.271 famílies. La densitat de població era de 627,4 habitants per km².
Dels 3.687 habitatges en un 31,3% hi vivien nens de menys de 18 anys, en un 50,4% hi vivien parelles casades, en un 8,1% dones solteres, i en un 38,4% no eren unitats familiars. En el 29,1% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,5% tenia menys de 18 anys, un 9,4% entre 18 i 24, un 34,8% entre 25 i 44, un 19,9% de 45 a 60 i un 11,4% 65 anys o més.
L'edat mediana era de 33 anys. Per cada 100 dones de 18 o més anys hi havia 89,3 homes.
La renda mediana per habitatge era de 50.991 $ i la renda mediana per família de 63.953 $. Els homes tenien una renda mediana de 42.108 $ mentre que les dones 31.268 $. La renda per capita de la població era de 26.921 $. Aproximadament l'1,7% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hudson» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Hudson». American Fact Finder. Oficina del Cens dels Estats Units, 12-01-2010.